OpenLLM-France/wikimedia huggingface dataset:
# Marina Ortiz de Gaete

Marina Ortiz de Gaete (Zalamea de la Serena, Badajoz, Extremadura, 1509 - Santiago, 1592. urtearen inguruan) Txileko konkistatzailea eta lehen gobernaria izan zen Pedro de Valdivia-ren emaztea izan zen.
Francisco Ortiz bizkaitar jatorriko kaparearen eta Leonor González (edo Gutiérrez) de Gaete Cordobako familia noble batekoren alaba, 1527an Valdivia-rekin ezkondu zen. Karlos V.aren armadaren zerbitzura Flandesen eta Italian egon ondoren, bere senarra Indietarako espedizio batean sartu zen, emaztea Extremaduran utziz.
# Marina Perezagua

Marina Perezagua (Sevilla, Andaluzia, 1979) sevillar irakasle eta idazlea da.

## Biografia

Perezagua amaren abizena da, bere bigarren abizena da. Aitarekin kontakturik ez eta, aldatu egin zuen. Artearen Historian lizentziatura ikasi zuen Sevillako Unibertsitatean eta Università degli Οdi Padova unibertsitatean eta Filologia doktoretza New Yorkeko Estatuko Unibertsitatean. Hiru master eta doktoretza bat ditu. New Yorken bizi da, eta Lyonen ere bai.

## Lan ibilbidea
### Irakasle

New Yorkeko Estatuko Unibertsitatean, doktoretza egin zuen unibertsitate berean, lan egin zuen. New Yorkeko Unibertsitatean ere irakaslea izan da. Lyongo Cervantes Institutuan ere lan egin du.New Yorken bizi da, eta New York Unibertsitateko Excelished Writer in Residence gisa egiten du lan.

## Lanak

Besteak beste lan hauek egin ditu:
* Yoro eta Don Quijote de Manhattan.
* Criaturas Abisales (Los Libros del Lince, 2011)
* Leche (Los libros del Lince, 2013)[
* Yoro (Los libros del Lince, 2015). Emakume batek gaztelaniaz idatzitako eleberri onenaren Sor Juana Inés de la Cruz saria 2016
* Don Quijote de Manhattan (Malpaso, 2016)
* Story of H (2018)
* Seis formas de morir en Texas (Anagrama,2019)[5]
* Nana de la Medusa (Espasa, March 2023)
* A - 122 metros, egilekide Miguel Lozanorekin (Planeta, 2023ko iraila)

## Aintzatespenak

* 2016a Sor Juana Inés de la Cruz saria.
* 2023an Estepona Hiria eleberri-saria.

## Erreferentziak

* ↑ Marina Perezagua. Anagrama.
* ↑ (Gaztelaniaz) Entrevista a Marina Perezagua, escritora | Una mirada al mundo de las bibliotecas. 2013-07-11 (Noiz kontsultatua: 2023-12-06).
* 1 2 (Gaztelaniaz) Luque, Alejandro. (2022-05-04). Marina Perezagua: «Las mujeres llevamos dentro la necesidad, y la responsabilidad, de la queja» - Jot Down Cultural Magazine. (Noiz kontsultatua: 2023-12-06).
* ↑ (Gaztelaniaz) lecturalia.com. «Marina Perezagua: libros y biografía autora» Lecturalia (Noiz kontsultatua: 2023-12-06).
* ↑ «Marina Perezagua» www.goodreads.com (Noiz kontsultatua: 2023-12-06).
* ↑ (Gaztelaniaz) lecturalia.com. «Marina Perezagua: libros y biografía autora» Lecturalia (Noiz kontsultatua: 2023-12-06).
* 1 2 La escritora Marina Perezagua gana Premio Sor Juana Inés de la Cruz en México. Diario Vasco 1 de noviembre de 2016.
* ↑ 'El sabor de mi madre' de Marina Perezagua gana el III Premio de Novela Ciudad de Estepona. .

## Kanpo estekak

* Datuak: Q16734397
# Manuel Doblado (udalerria)

Manuel Doblado Mexikoko udalerri bat da. Guanajuato estatuan kokatua dago. 2010ean 37.145 biztanle zituen 819,83 km²ko azaleran. Herriburua [[Ciudad Manuel Doblado (Manuel Doblado)|Ciudad Manuel Doblado]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2447549
* Multimedia: Manuel Doblado Municipality / Q2447549
# Manuel Diaz de Arkaia

Manuel Diaz de Arkaia Gonzalez de Etxabarri (Gasteiz, 1841eko ekainaren 10a - Zaragoza, 1916ko urtarrilaren 26a) arabar idazlea izan zen.
1870. urtean Avilako Institutuko katedra eskuratu zuen historian. Bruselako Zientzia Elkarteko kidea izan zen, Madrilgoa eta Zaragozako San Luisko Arte Ederretakoa. Arabak bertako kronikari izendatu zuen. Obra ugari idatzi zuen: Apuntes de Fisiología Humana, Principios de Fisiología Humana e Higiene, Cuadros sinópticos de Historia Natural, Leyendas alavesas, La Basílica de Nuestra Señora de Estíbaliz, La Basílica de San Andrés de Armentia, El gran canciller D. Pedro de Ayala, Dos poetas alaveses del siglo XIV, Al borde del precipicio, etab.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262969
* Multimedia: Manuel Díaz de Arcaya / Q12262969
# Manuel Duran

Manuel Duran i Bas (Bartzelona, 1823ko azaroaren 29a - ibidem, 1907ko otsailaren 10a) Kataluniako politikari eta legegizona izan zen. Diputatua, biziarteko senataria eta Justiziako ministroa izan zen. Ideologia liberalekoa zen eta katalanen eskubideen alde agertu zen. Bartzelonako Unibertsitatean Zuzenbideko eta Kataluniako Literaturako katedrak sortu zituen.

## Lan nagusiak

* Memoria acerca de las instituciones del derecho civil de Cataluña (1883, Kataluniako zuzenbide zibilaren instituzioei buruzko azterketa),
* Estudios jurídicos (1888, Azterketa juridikoak) eta
* Estudios morales, sociales y económicos (1895, Azterketa moral, sozial eta ekonomikoak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753048
* Multimedia: Manuel Durán y Bas / Q3753048
# Manuel Duarte

Manuel Almeida Duarte (Celorico de Basto, 1945eko maiatzaren 29a - Fafe, 2022ko irailaren 2a) portugaldar futbolaria izan zen, aurrelari moduan aritzen zena.
Hamasei urteko karrera profesionalean Coimbra, Leixões SC, Sporting CP, FC Porto, Varzim S.C. eta AD Fafe taldeetan jokatu zuen.
Portugalgo futbol selekzio nazionalarekin bi partida jokatu zituen eta 1966ko Munduko Futbol Txapelketan brontzezko domina lortu zuen Portugalgo selekzioan aritu zen.
# Maketoen iraultza

Maketoen iraultza Doctor Deseo musika taldearen hamazazpigarren diska da, 2019. urtean taldeak argitaratutakoa. Liburu formatua zuen. Lehen aldiz disko osoa euskaraz dago. Taldean ohikoa zen disko guztietan abesti bat euskaraz abestia. Abesti horietako batzuk eta beste berri batzuk lan honetan bildu dituzte. Liburuan Josu Larrinagaren eta Igor Ahedoren testuak jaso dira.

## Partaideak

* Francis Díez (ahotsa)
* Aitor Agiriano "Toro" (gitarra)
* Josi Jiménez (baxua eta ahotsak)
* "Txanpi" (bateria)
* Raúl Lomas (teklatuak)
* Jou González (saxoak)

## Kantuen zerrenda

Guztien musika: Francis Díez.
* Makeoten iraultza. Letra: Marta Ortiz.
* Nire munstroa. Letra: Marta Ortiz.
* Gustatzen zaigulako. Letra: Marta Ortiz.
* Ez nauzu izango berriz. Letra: Marta Ortiz.
* Nola ez duzun inoiz ulertu.... Letra: Marta Ortiz.
* Sodomako sagarra. Letra: Edorta Jiménez.
* Orgia amaitaezinak. Letra: Marta Ortiz.
* Eta moxua hil atsekabez. Letra: Lauaxeta.
* Au revoir, nire maitia. Letra: Sonia González "Sumendi".
* Morrosko laztana. Letra: Unai Iturriaga.
* Ni naiz. Letra: Xabier Lete.
* Tracy Lord. Letra: Edorta Jiménez.
* Silencio en la sala. Letra: Unai Iturriaga.

## Kanpo estekak

* Diskoa You Tuben.
* Datuak: Q97205960
# Makhatxkala

Makhatxkala (errusieraz: Махачкала; avareraz: МахӀачхъала; lezgieraz: Магьачкъала; kumikeraz: Магьачкъала, Mahačqala), 1922 arte Petrovsk Port, Errusiako hego-mendebaldeko hiria da, Dagestango Errepublikaren hiriburua. Kaspiar Itsasoko portu garrantzitsua da. 2010ean 572.076 biztanle zituen.
Industria-jarduera nagusiak petrolio-findegiak, ontzigintza, eta arrain- eta fruta-kontserbagintza dira.

## Historia

Petri I.a Handiaren kanpamentu bat zegoen lekuan, 1844. urtean sortu zuten hiria, "Petrovskoye" izenez; geroago Petrovsk-Port izena ipini zioten.
1921. urtean gaur egungo izena ipini zioten, Makhatxkala, eta Dagestango Sobietar Errepublika Sozialista Autonomoko hiriburu izendatu zuten. 1991. urtean Sobietar Batasuna desegin zenean Dagestango Errepublikaren hiriburu bilakatu zen.

## Klima

Makhatxkalan uda bero subtropikalak eta negu hotzak izaten dira. Köppen klima sailkapenaren arabera, estepako klima hotza (BSk) da.
Datu klimatikoak (Makhatxkala) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 19.0 | 20.9 | 28.8 | 33.5 | 35.1 | 36.1 | 38.7 | 38.7 | 35.0 | 28.9 | 23.1 | 19.9 | 38.7 |
| Batez besteko tenperatura maximoa (°C) | 4.2 | 4.2 | 7.8 | 14.3 | 20.2 | 25.9 | 28.9 | 28.7 | 23.8 | 17.4 | 10.7 | 5.7 | 16.0 |
| Batez besteko tenperatura (ºC) | 1.2 | 1.2 | 4.7 | 10.4 | 16.1 | 21.6 | 24.7 | 24.5 | 20.0 | 13.9 | 7.5 | 2.7 | 12.4 |
| Batez besteko tenperatura minimoa (°C) | -1.4 | -1.5 | 1.9 | 7.1 | 12.6 | 17.7 | 20.7 | 20.5 | 16.5 | 10.6 | 4.5 | 0.0 | 9.1 |
| Erregistraturiko tenperatura minimoa (°C) | -25.1 | -26.9 | -13.5 | -5.1 | 0.0 | 5.8 | 9.7 | 8.0 | 0.7 | -6.6 | -19.7 | -26.5 | -26.9 |
| Pilatutako prezipitazioa (mm) | 32 | 27 | 22 | 17 | 32 | 22 | 21 | 28 | 46 | 45 | 41 | 32 | 365 |
| Prezipitazio egunak (≥ ) | 6 | 6 | 5 | 4 | 4 | 5 | 4 | 4 | 5 | 5 | 5 | 6 | 59 |
| Eguzki orduak | 74.4 | 72.5 | 105.4 | 171.0 | 244.9 | 279.0 | 282.1 | 269.7 | 195.0 | 151.9 | 81.0 | 68.2 | 1995.1 |
| Iturria (1): Pogoda.ru.net ||||||||||||||
| Iturria (2): World Meteorological Organization (NBE), Hong Kong Observatory eguzki orduak ||||||||||||||

## Garraioak

Nazioarteko Uytash aireportua dago Makhatxkalan; trenbidea ere daukate, eta Kaspiar Itsasoko portua nazioartekoa da.

## Erreferentziak

* ↑ Euskaltzaindia. 157. araua: Europako hiriak. .
* ↑ Makhachkala Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Pogoda.ru.net. .
* ↑ Weather Information for Mahackala. .
* ↑ Climatological Information for Mahackala, Russia. .

## Kanpo estekak

* (Errusieraz) Udalaren webgunea.
* Datuak: Q5168
* Multimedia: Makhachkala / Q5168
# Maketa (musika)

    Artikulu hau musika-formatuari buruzkoa da; beste esanahietarako, ikus «Maketa (argipena)».
Maketa musika argitaratzeko formatu ez-komertziala da, lan profesionala kaleratu baino lehen artista bat ezagutarazteko erabiltzen dena. Maketatzat jotzen da kontratu diskografikorik gabe grabatzen den musika-lan oro. Musika mota gehienetan argitaratzen dira maketak. Talde batzuek asmo komertzialik gabe argitaratzen dituzte eta, beste batzuek, berriz, argitaletxe profesionalei bidaltzeko helburuarekin grabatzen, etorkizunean kontratu profesional bat sinatze aldera. Aipatutako azken kasu horretan egindako grabazioari demo ere esaten zaio.
Azken garaiotan, grabazio digitalek eskaintzen dituzten baliabideei esker, badira hainbat talde maketa moduan soilik argitaratzen dutenak beren lana, nahita, autokudeaketa areagotzeko. Sarritan, gainera, Copyleft edo Creative Commons lizentziapean argitaratzen da, banaketarako Internet erabiliz.

## Kanpo estekak

* Datuak: Q220935
# Makhzen

Makhzen (arabieraz: المخزن‎, amazigeraz: Lmexzen) arabierazko hitz bat da, antzina Marokoko Estatua eta gaur egun bere itzalpeko gobernu edo oligarkia izendatzen zuena.

## Hitza

Makhzen hitza euskaraz biltegi esan nahi du. Ziur asko zergekin loturiko metonimia bat da. Hitz horretatik mokhazni dator, sultanaren polizia-agentea izendatzen zuena, eta gaur egun, mespretxuzko ñabardura batez, Marokoko polizia izenda dezakeena (izen kolektiboa mkhaznia da, lagunartean mroud- matxinsalto mota bat- deituak).
Gaztelaniazko almacén eta portugesezko armazém hitzen jatorria da eta handik munduko beste hizkuntzetara zabaldu zen.

## Soziologia politikoa

Makhzen Marokoko antzinako nozio politiko bat da, Marokoko Protektoratu Frantsesaren garaian erabiltzen zutena. Garai haietan bilād al-makhzen ("makhzen lurraldea"), gobernu zentralaren agintepean zeuden eremuak izendatzeko terminoa zen, eta tribuen agintepean zeuden eskualdeek bilād as-siba ("disidenteen lurraldea") izena zuten.
Gaur egun, Marokoko Estatuak ez du ofizialki Makhzen izena jasotzen, baina termino hau, herrialdeko elite agintaria izendatzeko ohiko erabilerakoa da, erregearen inguruan bildua eta bere familia eta hurbileko kideek, lur-jabeek, negozio gizonek, tribu buruzagiek, goi agintari militarrek eta botere faktikoa osatzen duten beste pertsona batzuek osatua.
Hitza gobernatzeko modu arkaiko eta hermetiko bati lotuta dago, Marokoko erakundeen demokrazia formalaren kontrakoa. Makhzenaren mugak lausoak diren arren, gobernua bera ez da haren zatitzat hartzen, haren tresnatzat baizik. Majzenak, orokorrean, bere kideak bere sare propioak erabiliz barne hartzen ditu. Sarritan, Makhzengo kide izatea herentziazkoa da.
Askok, erakunde eta forma demokratikoen funtzionamendu eraginkorra eragozten duen heinean, Makhzenaren existentzia bera herrialdearen garapenerako oztopotzat hartzen dute. Beste batzuek, ordea, egonkortasun-faktorea dela uste dute, Marokoko historiarekin eta ezaugarri sozialekin oso errotuta dagoelako, monarkiaren jarraipena bermatzen duelako eta, gainera, berritu egiten delako, batzuetan bere oposiziogileen artean hedatzen delako.

## Erreferentziak

* ↑ Hermassi, Elbaki. (1972). Leadership and National development in North Africa, a comparative study. Berkeley, Los Angeles, Londres: University of California Press.
* ↑ (Frantsesez) Driss Bennani. «Enquête. L'mroud, histoire d'une malédiction» Telquel (273).
* ↑ Babel : around the world in twenty languages. 2019ko abuztua ISBN 978-1-78125-641-1. OCLC .1104596014.
* ↑ (Ingelesez) Hamad, M.; al-Anani, K.. (2014-2-20). Elections and Democratization in the Middle East: The Tenacious Search for Freedom, Justice, and Dignity. Palgrave Macmillan US, 109–110 or. ISBN 978-1-137-29925-3..
* ↑ (Ingelesez) Hours, Bernard; Ould Ahmed, Pepita. (2015-4-10). An Anthropological Economy of Debt. Taylor & Francis, 83–84 or. ISBN 978-1-317-49708-0..

## Kanpo estekak

* Datuak: Q1684735
* Multimedia: Makhzen / Q1684735
# Maketa

    Artikulu hau gauza baten modeloari buruzkoa da; beste esanahietarako, ikus «Maketa (argipena)».
Maketa gauza erreal edo fikziozko baten kopia bat da. Oro har, maketek objektu handietako itxura irudikatzen dute eskalan. Baina noizean behin, objektu txikietako itxura ere izaten du.
Maketagintza bi eredutakoa izan ahal da:
* eredu estatikoa: maketaren eredu estatikoan, objektuen maketak, arkitektura-maketak edo sistema-maketak
* mugikorrekoa: maketaren eredu mugikorrean, itsasontzi-maketak, tren-maketa, hegazkin-maketak eta auto-maketak
Bestalde, eskala maketaren azken tamaina da eta tamainari dagokionez, gutxitu edo handitu egin ahal da. Eskalaren neurria maketaren funtzioaren arabera hautatzen da. Normalean, maketaren funtzio garrantzitsuena da munduaren historia irakastea. Esate baterako, auto-maketen eta tren-maketen bidez, garraiobideetako aurrerapenak ezagutarazten dira. Hegazkin-maketen bidez ere, munduan gertatutako gerrei buruzko ikerketa egin daiteke.
Edozein modutan, maketagintza zaletasuna berezia da eta hainbat trebetasun behar dituzte maketa-egileek. Besteak beste, zehaztasuna, irudimena (argibide bidez egiteko ez diren maketetan), motrizitatea eta gaitasun artistikoa..
Horretaz aparte, maketagintza ez da zaletasun merkea. Horren ondorioz, maketa-egileek urte asko irauten dute haien maketak egiten. Baina, ezin daiteke pentsa maketagintza zaletasun isolatua dela, alderantziz, maketa-egile asko daude eta askotan gai honi buruzko topaketak antolatzen dituzte. Topaketa horietako helburu nagusia maketa-egileek gune bat izatea da, eta, batez ere, zaletasun berezi hau jendeari helaraztea.

## Kanpo estekak

* Datuak: Q6498959
* Multimedia: Scale models / Q6498959
# Maketa (argipena)

Maketa hitzak esanahi ezberdinak ditu:
* maketa, gauza baten modelo txikia;
* musikan, maketa edo amateur moduan merkaturatzen den grabazioa;
* Maketa, Berri Txarrak taldearen lehen diskoa.
# Maketa (Berri Txarrak)

Maketa Berri Txarrak taldeak 1994an argitaratu zuen lehen maketa izan zen. Ez zen komertzializatu.

## Kantuen zerrenda

| 1. | Tortura nonnahi | 6:08 |
| 2. | Justizi bila | 4:48 |
| 3. | Ke artean | 3:07 |
| 4. | Salatari | 6:01 |
| 5. | Begira I | 1:36 |
| 6. | Eguzkiaren semea | 5:32 |

## Kanpo estekak

* Datuak: Q12262892
* Multimedia: Berri Txarrak / Q12262892
# Mario Bunge

Mario Bunge (Buenos Aires, Argentina, 1919ko irailaren 21a - Montreal, Kanada, 2020ko otsailaren 24a) argentinar fisikari eta zientziaren filosofoa izan zen, zientzian errealismoa aldezteagatik eta pseudozientzien aurkako jarreragatik ezaguna.
* Datuak: Q708853
* Multimedia: Mario Bunge / Q708853
# Mario Castelnuovo-Tedesco

Mario Castelnuovo-Tedesco (Florentzia, 1895eko apirilaren 3a - Hollywood, 1968ko martxoaren 16a) italiar musikagile, piano-jotzaile eta idazlea izan zen.
Familia judu batean jaio zen. Pianoa ikasten hasi zen eta ondoren konposizioa ikasi zuen. Gitarrarako konpositore nabarmenetako bat izan zen XX. mendean, ehun lan baino gehiagorekin. Estatu Batuetara emigratu ondoren, berrehun film baino gehiagotarako musika konposatu zuen. Operak, kontzertuak eta hainbat instrumentutarako obrak ere konposatu zituen.
* Datuak: Q377558
* Multimedia: Mario Castelnuovo-Tedesco / Q377558
# Mario Conde

Mario Antonio Conde Conde (Tui, Pontevedrako probintzia, 1948ko irailaren 14a), espainiar finantzari eta abokatu bat da.
Deustuko Unibertsitatean Zuzenbidean lizentziatu zen. 1980-1990 artean Banestoko presidentea izan zen. 1990eko hamarkadaren hasieran Espainian bere ibilbidea enpresaburu arrakastatsuaren adibidetzat hartu ohi zen, 1993an Banesto afera finantza eskandaluaren ondorioz Espainiako Auzitegi Gorenak 20 urteko espetxera zigortu zuen arte.

## Kanpo estekak

* Mario Conderen bloga (Gaztelaniaz)
* Datuak: Q3326309
* Multimedia: Mario Conde / Q3326309
# Mario Corso

Mario Corso (Verona, 1941eko abuztuaren 25a - Milan, 2020ko ekainaren 19a) italiar futbolaria izan zen, erdilari hegaleko moduan aritzen zena. Italiako jokalaririk onenetakotzat jotzen zuten posizio horretan, eta "Mandrake" eta "Jainkoaren ezkerreko oina" ezizenak jaso zituen. Inter eta Genoa taldeetan jolastu zuen eta ere Italiako futbol selekzio nazionalan. Erretiratu ondoren hainbat talde entrenatu zituen.

## Palmaresa

* Serie A: 1962–63, 1964-65, 1965–66, 1970–71
* Europako Kopa: 1963–64, 1964–65
* Kontinente arteko Futbol Kopa: 1964, 1965
* Datuak: Q388959
* Multimedia: Mario Corso / Q388959
# Mario Camus

Mario Camus (Santander, 1935eko apirilaren 20a - ibidem, 2021eko irailaren 18a) espainiar zinemagilea izan zen. Carlos Sauraren laguntzaile gisa hasi zen zinemarako lanetan, (1959, Los golfos). 1960ko hamarkadan lan asko egin bazituen ere, Los pájaros de Baden-Baden (1974) eta Los días del pasado (1977) filmekin eman zen ezagutzera zuzendari gisa. Literatura lanak zinemarako egokitzen izan zuen osperik handiena: La Colmena (1982), Los Santos inocentes (1984). Espainiako telebistarako ere aritu zen lanean. Hauek ditu azken filmak: Sombras en una batalla (1993), Amor propio (1994), Adosados (1996) eta El color de las nubes (1997).

## Filmografia

| Urtea | Filma |
| 2007 | El prado de las estrellas |
| 2002 | La playa de los galgos |
| 1999 | La ciudad de los prodigios |
| 1998 | La vuelta de El Coyote |
| 1997 | El color de las nubes |
| 1996 | Adosados |
| 1994 | Amor propio |
| 1993 | Sombras en una batalla |
| 1992 | Después del sueño |
| 1990 | La mujer y el pelele |
| 1987 | La rusa |
| 1987 | La casa de Bernarda Alba |
| 1985 | La vieja música |
| 1984 | Los santos inocentes |
| 1982 | La colmena |
| 1978 | Los días del pasado |
| 1975 | Los pájaros de Baden-Baden |
| 1975 | La joven casada |
| 1972 | La leyenda del alcalde de Zalamea |
| 1967 | Con el viento solano |
| 1967 | Al ponerse el sol |
| 1966 | Cuando tú no estás |
| 1965 | Muere una mujer |
| 1964 | Young Sánchez |
| 1963 | Los farsantes |

### Telebista

| Urtea | Telesaila | Zuzendaria |
| 1990 | La femme et le pantin (Z) | Mario Camus |
| 1990 | La forja de un rebelde (Z)(G) | Mario Camus |
| 1983 | Los desastres de la guerra (Z) | Mario Camus |
| 1980 | Fortunata y Jacinta (Z) (G) | Mario Camus |
| 1976 | Paisaje con figuras (Z) | Mario Camus |
| 1976 | Curro Jiménez (Z) | Mario Camus, Antonio Drove Pilar Miró, Rafael Romero Marchent Francisco Rovira Beleta |
| 1974 | Los camioneros (Z) | Mario Camus |
| 1973 | Noelia y el wavalaooo (Z) | Mario Camus |
| 1972 | Si las piedras hablaran (Z) | Mario Camus |
| 1968 | Cuentos y leyendas (Z) | Mario Camus |
(Z) - Zuzendari; (G) - Gidoigile

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q739500
# Mario Capecchi

Mario Ramberg Capecchi (Verona, 1937ko urriaren 6a) italo-estatubatuar genetikalaria da. 2007ko Medikuntzako Nobel Saria jaso zuen Martin Evans eta Oliver Smithiesekin batera enbrio ama zelulekin egindako aldaketa genetikoak eragiteko lanagatik.
Umetan Estatu Batuetara joan zen amarekin eta biofisika ikasi zuen Harvardeko Unibertsitatean. James D. Watsonek zuzendu zuen haren doktore-tesia. Ondoren, biokimikako irakasle izan zen Harvardeko Medikuntza Eskolan, 1973an Utahko Unibertsitateko irakasle izendatu zuten arte.
Nobel saria jaso zuen knockout saguak sortzeagatik. Ingeniaritza genetikoaren bidez sortutako saguak dira, desaktibatutako geneekin.
* Datuak: Q215574
* Multimedia: Mario Capecchi / Q215574
# Mario Capelete

Mario Capelete Escribano (Donostia, 1995eko apirilaren 1a) Euskal Herriko futbolaria da. Puntaerdi moduan aritzen da. Real Uniónen harrobian hezia.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Oviedo Vetusta | 3. | 2013/14 | 1 | 0 | - | - | - | - | - | - | | | - | - | 1 | 0 |
| Oviedo Vetusta | Denera | Denera | 1 | 0 | - | - | - | - | - | - | | | - | - | 1 | 0 |
| Oviedo | 2.B | 2013/14 | 4 | 0 | 0 | 0 | - | - | - | - | | | - | - | 4 | 0 |
| Oviedo | Denera | Denera | 4 | 0 | 0 | 0 | - | - | - | - | | | - | - | 4 | 0 |
| Oviedo Vetusta | 3. | 2014/15 | 21 | 5 | - | - | - | - | - | - | | | - | - | 21 | 5 |
| Oviedo Vetusta | 3. | 2015/16 | 13 | 0 | - | - | - | - | - | - | | | - | - | 13 | 0 |
| Oviedo Vetusta | Denera | Denera | 34 | 5 | - | - | - | - | - | - | | | - | - | 34 | 5 |
| Marino Luanco | 3. | 2015/16 | 13 | 3 | - | - | - | - | - | - | | | - | - | 13 | 3 |
| Marino Luanco | Denera | Denera | 13 | 3 | - | - | - | - | - | - | | | - | - | 13 | 3 |
| Real Union | 2.B | 2016/17 | 11 | 2 | 0 | 0 | - | - | - | - | | | - | - | 11 | 2 |
| Real Union | 2.B | 2017/18 | 32 | 1 | 1 | 0 | - | - | - | - | | | - | - | 33 | 1 |
| Real Union | 2.B | 2018/19 | 13 | 1 | - | - | - | - | - | - | | | - | - | 13 | 1 |
| Real Union | 2.B | 2019/20 | 15 | 0 | - | - | - | - | - | - | | | - | - | 15 | 0 |
| Real Union | 2.B | 2020/21 | 26 | 5 | - | - | - | - | - | - | | | - | - | 26 | 5 |
| Real Union | 1.F | 2021/22 | 29 | 3 | 1 | 0 | - | - | - | - | - | - | - | - | 30 | 3 |
| Real Union | 1.F | 2022/23 | 9 | 0 | 2 | 0 | - | - | - | - | - | - | - | - | 11 | 0 |
| Real Union | Denera | Denera | 135 | 12 | 4 | 0 | - | - | - | - | - | - | - | - | 139 | 12 |
| Ourense | 2.F | 2022/23 | 12 | 1 | - | - | - | - | - | - | - | - | - | - | 12 | 1 |
| Ourense | Denera | Denera | 12 | 1 | - | - | - | - | - | - | - | - | - | - | 12 | 1 |
| Gernika | 2.F | 2023/24 | 11 | 0 | 1 | 0 | - | - | - | - | - | - | - | - | 12 | 0 |
| Gernika | Denera | Denera | 11 | 0 | 1 | 0 | - | - | - | - | - | - | - | - | 12 | 0 |
| Ibilbide osoan | Ibilbide osoan | Ibilbide osoan | 210 | 21 | 5 | 0 | - | - | - | - | - | - | - | - | 215 | 21 |

## Erreferentziak

* Datuak: Q106720764